ඔහු කියා සිටියේ ඉන් රෝහල්ගතව ප්‍රතිකාර ලැබූ 685 දෙනෙකු සුවය ලබා ඇති බවයි.තවත් කොරෝනා ආසාදිතයින් 454 දෙනෙකු අද සුවය ලබා රෝහල්වලින් පිටව යාමත් සමඟ සුවය ලැබූ සමස්ත කොරෝනා ආසාදිත සංඛ්‍යාව 21,258ක් දක්වා ඉහළ ගියා.මේ අතර, පී.සී.ආර්. පරීක්ෂණ සඳහා පෙනී සිටිමින් සෞඛ්‍ය අංශවලට ඊයේ සහය ලබානොදුන් බවට වාර්තා වූ තිහාරිය ප්‍රදේශයේ ජනතාව අද දිනයේ කිසිදු විරෝධතාවකින් තොරව සාමකාමීව ඒ සඳහා සහය දුන් බව ගම්පහ දිස්ත්‍රික් ප්‍රාදේශීය සෞඛ්‍ය සේවා අධ්‍යක්ෂ වෛද්‍ය මිගාර ඈපා සඳහන් කළා.